CELEX: 32012R0469
Language: sk
Date: 2012-06-01 00:00:00
Title: Vykonávacie nariadenie Komisie (EÚ) č. 469/2012 z  1. júna 2012 , ktorým sa opravuje vykonávacie nariadenie Komisie (EÚ) č. 69/2012 o vydávaní dovozných povolení na ryžu v rámci colných kvót otvorených na čiastkové obdobie v januári 2012 vykonávacím nariadením (EÚ) č. 1273/2011

5.6.2012   
            
            
               SK
            
            
               Úradný vestník Európskej únie
            
            
               L 144/15
            
         VYKONÁVACIE NARIADENIE KOMISIE (EÚ) č. 469/2012
   z 1. júna 2012,
   ktorým sa opravuje vykonávacie nariadenie Komisie (EÚ) č. 69/2012 o vydávaní dovozných povolení na ryžu v rámci colných kvót otvorených na čiastkové obdobie v januári 2012 vykonávacím nariadením (EÚ) č. 1273/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 1273/2011 zo 7. decembra 2011 otvárajúce a stanovujúce správu určitých colných kvót na dovoz ryže a zlomkovej ryže (2), a najmä na jeho článok 5 prvý pododsek,
   keďže:
   
               (1)
            
            
               Overením sa zistila chyba v prílohe k vykonávaciemu nariadeniu Komisie (EÚ) č. 69/2011 (3), pokiaľ ide o dostupné množstvo na čiastkové obdobie júla 2012 v rámci kvóty na zlomkovú ryžu s číselným znakom KN 1006 40 00 stanovenej v článku 1 ods. 1 písm. c) vykonávacieho nariadenia (EÚ) č. 1273/2011 a majúcej poradové číslo 09.4149.
            
         
               (2)
            
            
               Vykonávacie nariadenie (EÚ) č. 69/2012 sa preto má zodpovedajúcim spôsobom opraviť.
            
         
               (3)
            
            
               S cieľom zaistiť účinné riadenie postupu vydávania dovozných povolení by toto nariadenie malo nadobudnúť účinnosť hneď po jeho uverejnení,
            
         PRIJALA TOTO NARIADENIE:
   Článok 1
   V písmene c) prílohy k vykonávaciemu nariadeniu (EÚ) č. 69/2012 „Kvóta na zlomkovú ryžu s číselným znakom KN 1006 40 00, ako sa ustanovuje v článku 1 ods. 1 písm. c) vykonávacieho nariadenia (EÚ) č. 1273/2011“ sa v riadku týkajúcom sa kvóty s poradovým číslom 09.4149 množstvo „44 047 269“ nahrádza množstvom „44 921 269“.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júna 2012
      
         
            Za Komisiu v mene predsedu
         
         José Manuel SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 325,8.12.2011, s. 6.
   
      (3)  Ú. v. EÚ L 24.12.2011, s. 7.